བོང་སྟག་འབྲོག་སྡེ་༼ཐེམ་ཆེན་༽ཕྱུག་མོའི་རྡུང་ལེན་པ་ཀླུ་རྒྱལ་དབང་ཕྱུག་ནི་རྡུང་ལེན་རིག་པའི་ཤེས་བྱར་དགའ་ཞེན་དང་བརྩོན་སེམས་མོས་པའི་གཞོན་སྐྱེས་གླུ་བ་ཞིག་ཡིན་ལ།སྒྲ་སྙན་འབྲུག་མགོའི་འགྱུར་ཁུག་ལ་སྐད་ངག་སྙན་མོའི་མཛེས་ཆ་གཞོལ་བས་ཚད་ལྡན་གླུ་བ་ཞིག་ཡིན།ཁོའི་གླུ་སྐད་སྙན་མོ་ཐེམ་ཆེན་རི་བོའི་མཁའ་དབྱིངས་ནས་ལུང་པ་དང་ལུང་པར་བསྐྱོད་པ་དང་མར་རྩམ་འོ་ཞོ་མངར་བའི་བོད་རིགས་རོང་འབྲོག་མང་ཚོགས་ཀྱི་འཚོ་བའི་བར་གསེང་གི་སེམས་ངལ་གསོ་བའི་འོ་ཇ་ལྟར་བུར་གྱུར་ཡོད་པ་རེད།ཐེམ་ཆེན་གྱི་མཁའ་དབྱིངས་སུ་མཆེད་པའི་རྒོད་ཕྲུག་གི་གཤོག་འགྱུར་འདི་ནི།ཐེམ་ཆེན་གྱི་རྩྭ་ཐང་ནས་མཆེད་པའི་མེས་པོའི་གླུ་སྐད་འདི་ནི།ཐེམ་ཆེན་དང་ཡང་ན་བོད་ཡུལ་ཨ་མདོའི་ལུང་པའི་རྒན་དར་གཞོན་གསུམ་གྱི་དགའ་དགོད་འཛུམ་གྱི་བར་གསེང་ནས་མཆེད་པའི་སྙན་པའི་བུ་ག་ནི།ཀླུ་རྒྱལ་དབང་ཕྱུག་གི་རྡུང་ལེན་སྙན་མོའི་དབྱངས་རྟ་ཡིན་ལ།ཀླུ་སྐད་དབང་ཕྱུག་གི་སྒྲ་སྙན་སྙན་མོའི་གདངས་འགྲོས་ཡིན།གླུ་སྐད་འདི་ནི་ལུང་པ་འདིའི་གླུ་སྒོ་འབྱེད་པའི་ལྡེ་མིག་དང་རྩྭ་ཐང་འདིར་བདེ་སྐྱིད་སྦྱིན་པའི་ཉི་ཟེར་ཡིན་ནོ།།